Taiji kutsuu keskiviikkoisin | Uutiset | Kaleva.fi
lauantai 18. toukokuuta 2013 23:38
Taiji kutsuu keskiviikkoisin
Linnanpuistossa pääsee kokeilemaan taijia kolmena peräkkäisenä keskiviikkona.Teija Soini Uutiset 10.7.2012
Viimevuotiset Ookko nää -taijitunnit tekevät paluun. Linnanpuistossa pääsee kokeilemaan taijia kolmena peräkkäisenä keskiviikkona. Tapahtumat ovat maksuttomia, eikä niihin tarvita ennakkoilmoittautumista.
”Järjestämme taijiaamut nyt uudestaan siksi, että ne olivat viime vuonna niin suosittuja. Kun sana levisi, kerta kerralta mukaan tuli enemmän porukkaa”, kertoo projektipäällikkö Jaana Holappa.
Taiji on kiinalainen liikuntamuoto, joka oli alun perin taistelulaji. Nykyään sitä harrastetaan virkistyksen ja terveysvaikutteiden vuoksi.
Taiji-liikkeet tehdään mahdollisimman rennosti ja tasaisesti. Tyyneytensä vuoksi laji soveltuukin hyvin kaikenikäisille ja -kuntoisille.
Varusteiksi taijiaamuun riittää rento, kiristämätön vaatetus. Sateen sattuessa tapahtuma peruuntuu.
Ookko nää -taijitunnit pidetään 11., 18. ja 25. heinäkuuta kello 10–11. Tapahtumat vetää Oulun Taiji-seura. Jokaisella tapahtumakerralla osallistujien kesken arvotaan viikon kuntokortti Liikuntakeskus Hukkaan.
Muutama vuosi sitten opettelin 24- liikkeen sarjan. Loistavaa ja helppoa liikuntaa mielelle ja keholle. Ja sen voi kukin tehdä siten kuin keho antaa periksi. Ei mitään väkisin. Suosittelen!